Source: http://ns.dsclex.ro/legislatie/2015/iulie2015/mo2015_558.htm
Timestamp: 2019-08-20 09:53:27+00:00
Document Index: 43365908

Matched Legal Cases: ['articolul 2', 'articolul 2', 'articolul 4', 'Articolul 36', 'articolul 1', 'articolul 1', 'articolul 5', 'articolul 7', 'articolul 71', 'articolul 10', 'articolul 10', 'articolul 11', 'articolul 12', 'articolul 12', 'articolul 12', 'articolul 15']

MONITORUL OFICIAL AL ROMÂNIEI Nr. 558/2015
Anul 183 (XXVII) - Nr. 558 LEGI, DECRETE, HOTĂRÂRI ŞI ALTE ACTE Luni, 27 iulie 2015
217. - Lege pentru modificarea şi completarea Ordonanţei de urgenţa a Guvernului nr. 31/2002 privind interzicerea organizaţiilor şi simbolurilor cu caracter fascist, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii
669. - Decret privind promulgarea Legii pentru modificarea şi completarea Ordonanţei de urgenţă a Guvernului nr. 31/2002 privind interzicerea organizaţiilor şi simbolurilor cu caracter fascist, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii
220. - Lege pentru modificarea şi completarea art. 36 din Ordonanţa de urgenţă a Guvernului nr. 83/2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice
672. - Decret privind promulgarea Legii pentru modificarea şi completarea art. 36 din Ordonanţa de urgenţă a Guvernului nr. 83/2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice
582. - Hotărâre pentru modificarea şi completarea Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar
594. - Hotărâre privind stabilirea valorii totale a ajutorului financiar în avans pentru depozitarea privată a cărnii de porc
1.115. - Ordin al ministrului mediului, apelor şi pădurilor pentru aprobarea Criteriilor de acordare a licenţei pentru gestionarii fondurilor cinegetice
Art. I. - Ordonanţa de urgenţă a Guvernului nr. 31/2002 privind interzicerea organizaţiilor şi simbolurilor cu caracter fascist, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii, publicată în Monitorul Oficial al României, Partea I, nr. 214 din 28 martie 2002, aprobată cu modificări şi completări prin Legea nr. 107/2006, cu modificările şi completările ulterioare, se modifică şi se completează după cum urmează:
privind interzicerea organizaţiilor, simbolurilor şi faptelor cu caracter fascist, legionar, rasist sau xenofob şi a promovării cultului persoanelor vinovate de săvârşirea unor infracţiuni de genocid contra umanităţii şi de crime de război”
„Art. 1. - Pentru prevenirea şi combaterea incitării la ură naţională, rasială sau religioasă, la discriminare şi la săvârşirea de infracţiuni de genocid contra umanităţii şi de crime de război, prezenta ordonanţă de urgenţă reglementează interzicerea organizaţiilor, simbolurilor şi faptelor cu caracter fascist, legionar, rasist sau xenofob şi a promovării cultului persoanelor vinovate de săvârşirea unor infracţiuni de genocid contra umanităţii şi de crime de război.”
3. La articolul 2, literele a)-c) se modifică şi vor avea următorul cuprins:
„a) prin organizaţie cu caracter fascist, legionar, rasist sau xenofob se înţelege orice grup format din trei sau mai multe persoane, care îşi desfăşoară activitatea temporar sau permanent, în scopul promovării ideilor, concepţiilor sau doctrinelor fasciste, legionare, rasiste sau xenofobe, precum ura şi violenţa pe motive etnice, rasiale sau religioase, superioritatea unor rase şi inferioritatea altora, antisemitismul, incitarea la xenofobie, recurgerea la violenţă pentru schimbarea ordinii constituţionale sau a instituţiilor democratice, naţionalismul extremist în această categorie pot fi incluse organizaţiile cu sau fără personalitate juridică, partidele şi mişcările politice, asociaţiile şi fundaţiile, societăţile reglementate de Legea societăţilor nr. 31/1990, republicată, cu modificările şi completările ulterioare, precum şi orice alte persoane juridice care îndeplinesc cerinţele prevăzute la prezenta literă;
c) prin persoană vinovată de săvârşirea unor infracţiuni de genocid contra umanităţii şi de crime de război se înţelege orice persoană condamnată definitiv de către o instanţă judecătorească română ori străină sau prin orice hotărâre recunoscută în România, potrivit legii, pentru una sau mai multe infracţiuni de genocid contra umanităţii şi de crime de război, precum şi persoana din conducerea unei organizaţii al cărei caracter criminal a fost constatat prin hotărârea unei instanţe penale internaţionale;”.
4. La articolul 2, după litera d) se introduc două noi litere, literele e) şi f), cu următorul cuprins:
„e) prin holocaust pe teritoriul României se înţelege persecuţia sistematică şi anihilarea evreilor şi a rromilor, sprijinită de autorităţile şi instituţiile statului român în teritoriile administrate de acestea în perioada 1940-1944;
5. La articolul 4, alineatele (1) şi (2) se modifică şi vor avea următorul cuprins:
„Art. 4. - (1) Confecţionarea, vânzarea, răspândirea, precum şi deţinerea în vederea răspândirii de simboluri fasciste, legionare, rasiste sau xenofobe se pedepsesc cu închisoare de la 3 luni la 3 ani şi interzicerea unor drepturi.
„Art. 5. - Fapta persoanei de a promova, în public, cultul persoanelor vinovate de săvârşirea unor infracţiuni de genocid contra umanităţii şi de crime de război, precum şi fapta de a promova, în public, idei, concepţii sau doctrine fasciste, legionare, rasiste sau xenofobe, în sensul art. 2 lit. a), se pedepseşte cu închisoare de la 3 luni la 3 ani şi interzicerea unor drepturi.”
„Art. 6. - (1) Negarea, contestarea, aprobarea, justificarea sau minimalizarea în mod evident, prin orice mijloace, în public, a holocaustului ori a efectelor acestuia se pedepseşte cu închisoare de la 6 luni la 3 ani sau cu amendă.
(2) Negarea, contestarea, aprobarea, justificarea sau minimalizarea în mod evident, prin orice mijloace, în public, a genocidului, a crimelor contra umanităţii şi a crimelor de război, astfel cum sunt definite în dreptul internaţional, în Statutul Curţii Penale Internaţionale şi în Carta Tribunalului Militar Internaţional înfiinţat prin Acordul de la Londra, la data de 8 august 1945, şi recunoscute ca atare printr-o hotărâre definitivă a Curţii Penale Internaţionale, a Tribunalului Militar Internaţional înfiinţat prin Acordul de la Londra, la data de 8 august 1945, a Tribunalului Penal Internaţional pentru fosta Iugoslavie, a Tribunalului Penal Internaţional pentru Rwanda sau a oricărui altui tribunal penal internaţional înfiinţat prin instrumente internaţionale relevante şi a căror competentă este recunoscută de statul român, ori a efectelor acestora se pedepseşte cu închisoare de la 6 luni la 3 ani sau cu amendă.
„Art. 12. - Se interzice ridicarea sau menţinerea în locuri publice, cu excepţia muzeelor, a unor statui, grupuri statuare, plăci comemorative, referitoare la persoanele vinovate de săvârşirea infracţiunilor de genocid contra umanităţii şi de crime de război.”
„Art. 13. - (1) Se interzice acordarea numelor persoanelor vinovate de săvârşirea unor infracţiuni de genocid contra umanităţii şi de crime de război unor străzi, bulevarde, scuaruri, pieţe, parcuri sau altor locuri publice.
Art. II. - Ordonanţa de urgenţă a Guvernului nr. 31/2002 privind interzicerea organizaţiilor şi simbolurilor cu caracter fascist, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii, publicată în Monitorul Oficial al României, Partea I, nr. 214 din 28 martie 2002, aprobată cu modificări şi completări prin Legea nr. 107/2006, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
privind promulgarea Legii pentru modificarea şi completarea Ordonanţei de urgenţă a Guvernului nr. 31/2002 privind interzicerea organizaţiilor şi simbolurilor cu caracter fascist, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii
Articol unic. - Se promulgă Legea pentru modificarea şi completarea Ordonanţei de urgenţă a Guvernului nr. 31/2002 privind interzicerea organizaţiilor şi simbolurilor cu caracter fascist, rasist sau xenofob şi a promovării cultului persoanelor vinovate de săvârşirea unor infracţiuni contra păcii şi omenirii şi se dispune publicarea acestei legi în Monitorul Oficial al României, Partea I.
Articol unic. - Articolul 36 din Ordonanţa de urgenţă a Guvernului nr. 83/2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice, publicată în Monitorul Oficial al României, Partea I, nr. 925 din 18 decembrie 2014, aprobată cu modificări şi completări prin Legea nr. 71/2015, cu completările ulterioare, se modifică şi se completează după cum urmează:
„Art. 36. - (1) Următoarele prevederi ale Legii educaţiei naţionale nr. 1/2011, cu modificările şi completările ulterioare, se prorogă după cum urmează:
a) art. 9 alin. (2) şi art. 101 alin. (2) referitoare la finanţarea de bază pentru învăţământul preuniversitar particular şi confesional acreditat, până la data de 15 septembrie 2015;
b) art. 361 alin. (3) lit. e) şi g), până la data de 31 decembrie 2016.”
„(11) începând cu anul şcolar 2015-2016 statul asigură, fără discriminare din punctul de vedere al formei de organizare a învăţământului - de stat, particular sau confesional -, pe fiecare nivel de structurare a învăţământului preuniversitar, finanţarea de bază reglementată la art. 9 alin. (2) şi art. 101 alin. (2) din Legea nr. 1/2011, cu modificările şi completările ulterioare.”
VALERIU-ŞTEFÂN ZGONEA
privind promulgarea Legii pentru modificarea şi completarea art. 36 din Ordonanţa de urgenţă a Guvernului nr. 83/2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice
Articol unic. - Se promulgă Legea pentru modificarea şi completarea art. 36 din Ordonanţa de urgenţă a Guvernului nr. 83/2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice şi se dispune publicarea acestei legi în Monitorul Oficial al României, Partea I.
pentru modificarea şi completarea Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar
Art. I. - Hotărârea Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, publicată în Monitorul Oficial al României, Partea I, nr. 154 din 19 iulie 1995, cu modificările şi completările ulterioare, se modifică şi se completează după cum urmează:
1. La articolul 1, litera k) se modifică şi va avea următorul cuprins:
„k) exerciţii, aplicaţii, ateliere de lucru, controale la unităţile militare participante la misiuni de menţinere a păcii, cursuri la şcoli şi academii militare, participare la misiuni specifice urgente, desfăşurate la ordinul conducătorului unităţii;”.
2. La articolul 1, după litera I) se introduc patru noi litere, literele m)-p), cu următorul cuprins:
„m) participarea personalului Ministerului Afacerilor Interne la activităţi de cooperare judiciară internaţională în materie penală, la activităţi desfăşurate pentru prevenirea, descoperirea şi cercetarea infracţiunilor sau activităţilor infracţionale, la misiuni comune operative internaţionale organizate în scopul combaterii criminalităţii transfrontaliere, menţinerii ordinii şi siguranţei publice, combaterii migraţiei ilegale sau în vederea executării unor acţiuni specifice domeniului protecţiei civile şi al situaţiilor de urgenţă, precum şi la alte tipuri de activităţi de cooperare sau asistenţă poliţienească internaţională;
n) transportul valizei diplomatice;
o) participarea ca observator la acţiuni desfăşurate sub egida Organizaţiei pentru Securitate şi Cooperare în Europa (OSCE);
p) participarea ca expert naţional detaşat.”
3. La articolul 5 alineatul (1), litera A se modifică şi va avea următorul cuprins:
„A. În străinătate, o indemnizaţie zilnică în valută primită pe perioada delegării şi detaşării în străinătate, denumită în continuare indemnizaţie de deplasare, compusă din:
4. Titlul capitolului II se modifică şi va avea următorul cuprins:
Indemnizaţia de deplasare”
5. La capitolul II, titlul secţiunii I se abrogă.
„Art. 7. - (1) Indemnizaţia de deplasare se diferenţiază pe două categorii şi se acordă pe componentele prevăzute la art. 5 alin. (1) lit. A la nivelurile stabilite pentru fiecare ţară în care are loc deplasarea, potrivit anexei.
(2) Pentru personalul trimis în străinătate, în misiuni cu caracter temporar care se deplasează pentru durate de timp care nu necesită cazare, inclusiv pe durata întregii nopţi, indemnizaţia de deplasare este formată numai din diurna stabilită conform anexei.
(3) Pentru personalul trimis în străinătate în condiţiile prezentei hotărâri, în cazul în care cheltuielile pentru cazare se suportă de către partenerii externi, indemnizaţia de deplasare este formată numai din diurna stabilită conform anexei.
(4) Pentru personalul trimis în străinătate în condiţiile prezentei hotărâri, în cazul în care cheltuielile pentru masă se suportă de către partenerii externi, indemnizaţia de deplasare este formată din 50% din diurnă şi 100% din indemnizaţia de cazare, stabilite pentru ţara în care are loc deplasarea, potrivit categoriei în care se încadrează.
(5) Prevederile alin. (4) se aplică şi personalului care pe timpul deplasării în străinătate se internează în spital, pentru cazurile şi în condiţiile stabilite potrivit prezentei hotărâri.
(6) Pentru membrii colectivelor sportive, artistice, ştiinţifice şi altele asemenea, în situaţia în care cheltuielile de întreţinere şi cazare a acestora în străinătate se suportă din sumele plătite organizatorilor reuniunilor sau manifestărilor la care iau parte, la nivelul comunicat de către aceştia, indemnizaţia de deplasare este formată din 50% din diurna stabilită pentru ţara în care are loc deplasarea, potrivit categoriei în care se încadrează.
(7) în cazul întreruperii călătoriei, determinată de programul de zbor al avioanelor, drepturile de indemnizaţie de deplasare ale personalului se acordă, în continuare, la nivelul prevăzut pentru ţara de destinaţie, numai dacă sejurul pe perioada respectivă nu este asigurat de către companiile care efectuează transportul.”
7. După articolul 7 se introduce un nou articol, articolul 71, cu următorul cuprins:
„Art. 71. - (1) Perioada pentru care se acordă diurna în valută se determină în funcţie de mijlocul de transport folosit, avându-se în vedere:
a) momentul decolării avionului, la plecarea în străinătate, şi momentul aterizării avionului, la sosirea în ţară, de şi pe aeroporturile care constituie puncte de trecere a frontierei de stat a României;
b) momentul trecerii cu trenul sau cu mijloacele auto prin punctele de trecere a frontierei de stat a României, atât la plecarea în străinătate, cât şi la înapoierea în ţară.
(2) Pentru fracţiunile de timp care nu însumează 24 de ore, diurna se acordă astfel: 50% până la 12 ore şi 100% pentru perioada care depăşeşte 12 ore.
(3) Conducerea ministerelor şi celorlalte unităţi trimiţătoare este obligată să ia măsurile necesare ca deplasarea personalului să aibă loc, pe cât posibil, fără întreruperea călătoriei.”
9. La capitolul II, titlul secţiunii a II-a se abrogă.
„Art. 9. - (1) Indemnizaţia de cazare se acordă în raport cu categoria de indemnizaţie de deplasare în care se încadrează personalul, la nivelul prevăzut pentru fiecare ţară în care are loc deplasarea, potrivit anexei.
(2) Pentru personalul care participă la misiuni cu caracter temporar care impun cazare la anumite hoteluri/locaţii din motive de securitate sau reprezentare, indemnizaţia de cazare se acordă la nivelul corespunzător tarifelor practicate de către hotelurile în care au loc manifestările respective, pe baza comunicării primite din partea organizatorilor ori a reprezentanţelor României din ţările respective, cu aprobarea de către conducerile unităţilor trimiţătoare.”
„Art. 91. - Poliţiştii care participă la misiuni şi operaţii în afara teritoriului statului român în comun cu forţele armate ale României sau similare celor prevăzute la art. 2 din Legea nr. 121/2011 privind participarea forţelor armate la misiuni şi operaţii în afara teritoriului statului român, pentru forţele armate, beneficiază de diurnă şi cazare cu aplicarea dispoziţiilor Hotărârii Guvernului nr. 1.086/2004 pentru stabilirea sporurilor specifice şi a drepturilor de diurnă, cazare şi hrană cuvenite personalului participant la misiuni în afara teritoriului statului român, nepublicată în Monitorul Oficial al României, cu modificările şi completările ulterioare.”
12. La articolul 10 alineatul (2), litera a) se modifică şi va avea următorul cuprins:
„a) business class, personalul care se încadrează la categoria a II-a de indemnizaţie de deplasare, cu excepţia membrilor Guvernului şi a cel mult trei colaboratori ai acestora, care pot să călătorească şi cu clasa I;”.
13. La articolul 10, alineatul (5) se modifică şi va avea următorul cuprins:
„(5) Cu aprobarea conducerii unităţilor trimiţătoare, personalul care se încadrează la categoria I de indemnizaţie de deplasare poate să călătorească şi la business class, în situaţia în care nu sunt locuri la clasa economică, iar plecarea în delegaţie nu poate fi amânată.”
14. La articolul 11, alineatele (1) şi (2) se modifică şi vor avea următorul cuprins:
„Art. 11 - (1) Valuta necesară pentru acoperirea unor eventuale cheltuieli neprevăzute, precum şi a celor pentru convorbiri telefonice, telex, comisioane de schimb, diferenţe de tarif la cazare şi altele asemenea, necesare îndeplinirii misiunii, se acordă în limita unei sume de până la 50% din indemnizaţia de deplasare la care are dreptul personalul.
(2) De asemenea, cu aprobarea prim-ministrului, secretarul general al Guvernului şi miniştrii conducători de delegaţii oficiale în străinătate pot să beneficieze de o sumă în valută în limita a 1.000 euro, în vederea acoperirii unor cheltuieli de ordin protocolar. Prim-ministrul poate să efectueze astfel de cheltuieli până la 2.000 euro.”
15. La articolul 12, alineatul (2) se modifică şi va avea următorul cuprins:
„(2) Justificarea sumelor cheltuite în valută, cu excepţia celor reprezentând indemnizaţia de deplasare, se face pe bază de documente şi se aprobă de către conducătorii unităţilor trimiţătoare; în cazul cheltuielilor medicale este necesar şi avizul policlinicii de specialitate.”
16. La articolul 12, după alineatul (21) se Introduce un nou alineat, alineatul (22), cu următorul cuprins:
„(22) Prin excepţie de la alin. (2), pentru misiunile prevăzute la art. 9 alin. (2), sumele cheltuite în valută care depăşesc indemnizaţiile de cazare stabilite în condiţiile prezentei hotărâri se aprobă, în cazuri temeinic justificate, de către conducerile unităţilor trimiţătoare, pe baza documentelor justificative.
17. La articolul 12, alineatul (3) se modifică şi va avea următorul cuprins:
,,(3) în situaţia în care în unele ţări, potrivit practicii existente pe plan local, nu se eliberează documente sau acestea sunt reţinute de către autorităţi, sumele cheltuite, cu excepţia celor reprezentând indemnizaţia de deplasare, se justifică pe bază de declaraţie dată pe propria răspundere. În ţările în care România are reprezentanţe, declaraţia se confirmă de către aceste reprezentanţe, dacă pentru obţinerea acestei confirmări nu sunt necesare cheltuieli de deplasare.”
18. La articolul 15 alineatul (2), litera a) se modifică şi va avea următorul cuprins:
,,a) indemnizaţie de delegare pe timpul necesar călătoriei până la localitatea de destinaţie, respectiv până la data preluării personalului de către organizaţiile sau partenerii externi, precum şi pe timpul revenirii în ţară, în funcţie de orarele mijloacelor de transport;”.
19. Anexa se modifică şi se înlocuieşte cu anexa care face parte integrantă din prezenta hotărâre.
Art. II. - Prezenta hotărâre intră în vigoare la 1 septembrie 2015, cu excepţia prevederilor art. I pct. 10, care intră în vigoare la data publicării în Monitorul Oficial al României, Partea I.
(Anexa la Hotărârea Guvernului nr. 518/1995)
Indemnizaţie de deplasare
indemnizaţie de cazare
Africa de Sud (Republica)
Anglia (Regatul Unit al Marii Britanii şi Irlandei de Nord)
Cehia (Republica)
Centrafricană (Republica)
Chineză (Republica Populară)
Coreea (RPD)
Încadrarea personalului în categorii de indemnizaţie de deplasare
În categoria a II-a se încadrează: viceprim-miniştrii, miniştrii, miniştrii delegaţi, secretarii de stat, subsecretarii de stat, personalul încadrat în funcţii asimilate acestora prin acte normative, secretarii generali, secretarii generali adjuncţi, înalţii reprezentanţi ai prim-ministrului, precum şi prefecţii, subprefecţii, primarul general şi viceprimarul capitalei, preşedinţii şi vicepreşedinţii consiliilor judeţene, ambasadorii, şefii reprezentanţelor diplomatice ale României, academicienii şi membrii corespondenţi ai Academiei Române, şeful Statului Major General, locţiitorii şefului Statului Major General şi directorul Statului Major General, şeful Corpului de control şi inspecţie, şefii departamentelor Ministerului Apărării Naţionale şi locţiitorii acestora, şeful Statului Major al Forţelor Terestre, şeful Statului Major al Forţelor Navale, şeful Statului Major al Forţelor Aeriene, locţiitorii secretarilor de stat din cadrul unităţilor care au astfel de funcţii.
Pentru prim-ministrul diurna se majorează cu 50%.
În categoria I se încadrează restul personalului.
Prim-ministru, miniştrii, precum şi ceilalţi membri ai Guvernului beneficiază de diurnă în cuantum integral, indiferent de condiţiile în care are loc deplasarea.
privind stabilirea valorii totale a ajutorului financiar în avans pentru depozitarea privată a cărnii de porc
Având în vedere dispoziţiile art. 1 alin. (1) din Regulamentul de punere în aplicare (UE) 2015/360 al Comisiei din 5 martie 2015 de deschidere a depozitării private pentru carnea de porc şi de stabilire în avans a cuantumului ajutorului,
în temeiul art. 108 din Constituţia României, republicată, şi al art. 28 din Legea bugetului de stat pe anul 2015 nr. 186/2014,
Art. 1. - (1) Se acordă ajutor financiar operatorilor care îndeplinesc condiţiile prevăzute la art. 2 alin. (1) din Regulamentul de punere în aplicare (UE) 2015/360 al Comisiei din 5 martie 2015 de deschidere a depozitării private pentru carnea de porc şi de stabilire în avans a cuantumului ajutorului, coroborate cu prevederile art. 22 alin. (1) lit. a) din Regulamentul (CE) nr. 826/2008 al Comisiei din 20 august 2008 de stabilire a normelor comune de acordare a ajutorului pentru depozitarea privată a anumitor produse agricole.
(2) Finanţarea sumelor aprobate de către Agenţia de Plăţi şi Intervenţie pentru Agricultură, denumită în continuare APIA, ce reprezintă ajutorul financiar pentru depozitarea privată a cărnii de porc, se asigură ca sprijin financiar aferent Fondului european de garantare agricolă - FEGA şi se prefinanţează, începând cu data intrării în vigoare a prezentei hotărâri, din sumele alocate Ministerului Agriculturii şi Dezvoltării Rurale pe anul 2015 din venituri din privatizare, în conformitate cu prevederile art. 28 din Legea bugetului de stat pe anul 2015 nr. 186/2014.
Art. 2. - (1) Valoarea totală a ajutorului financiar stabilit în avans pentru depozitarea privată a cărnii de porc este în limita sumei de 50.520 euro, cursul de schimb fiind cel anunţat de Banca Centrală Europeană, potrivit prevederilor Regulamentului delegat (UE) nr. 907/2014 al Comisiei din 11 martie 2014 de completare a Regulamentului (UE) nr. 1.306/2013 al Parlamentului European şi al Consiliului în ceea ce priveşte agenţiile de plăţi şi alte organisme, gestiunea financiară, verificarea şi închiderea conturilor, garanţiile şi utilizarea monedei euro.
(2) APIA este autoritatea competentă pentru aplicarea măsurii de acordare a ajutorului financiar pentru depozitarea privată a cărnii de porc,
Art. 3. - (1) Ajutorul prevăzut la art. 2 se acordă pentru cererile privind ajutorul financiar pentru depozitarea privată a cărnii de porc depuse începând cu data stabilită la art. 2 din Regulamentul de punere în aplicare (UE) 2015/360, până la data stabilită la art. 1 din Regulamentul de punere în aplicare (UE) 2015/725 al Comisiei din 5 mai 2015 de stabilire a datei limita de depunere a cererilor de ajutor pentru depozitarea privată a cărnii de porc în temeiul Regulamentului de punere în aplicare (UE) 2015/360.
(2) Ajutorul prevăzut la art. 2 se acordă cu respectarea prevederilor art. 4 din Regulamentul de punere în aplicare (UE) 2015/360.
Art. 4. - Prevederile prezentei hotărâri se aplică persoanelor fizice autorizate, întreprinderilor individuale şi întreprinderilor familiale constituite potrivit prevederilor Ordonanţei de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare, şi/sau persoanelor juridice, plătitoare de TVA, denumite operatori, care îndeplinesc condiţiile prevăzute de Regulamentul (CE) nr. 826/2008.
Art. 5. - Lista categoriilor de produse eligibile pentru ajutor financiar, sumele corespunzătoare şi perioadele de depozitare, potrivit anexei la Regulamentul de punere în aplicare (UE) 2015/360, sunt prevăzute în anexa care face parte integrantă din prezenta hotărâre.
Art. 6. - (1) APIA elaborează metodologia de aplicare a măsurii, ghidul solicitantului, formularistica de solicitare, înregistrare, centralizare, procedurile de acordare a ajutorului pentru depozitarea privată a cărnii de porc, cu respectarea prevederilor Regulamentului (CE) nr. 826/2008 şi ale Regulamentului de punere în aplicare (UE) 2015/360, documente ce se aprobă prin decizie a directorului general al APIA.
(2) APIA pune la dispoziţia solicitanţilor formularistica şi documentaţia necesare aplicării corecte a măsurii de acordare a ajutorului pentru depozitarea privată a cărnii de porc şi le afişează pe site-ul oficial al APIA.
categoriilor de produse eligibile pentru ajutor financiar, sumele corespunzătoare şi perioadele de depozitare
Produse pentru care se acorda ajutor
Cuantumul ajutorului pentru o perioadă de depozitare de
(euro/tonă)
Cantităţi pentru care se solicită ajutor pentru depozitarea privată a cărnii de porc
Valoarea totală a ajutorului
Semicarcase fără picioarele anterioare, coadă, rinichi, fleică şi şira spinării (1)
Părţi anterioare
Spinări, cu sau fără ceafă, sau numai ceafă separată, spinări cu sau fără cotlet (2) (3)
Picioare, spete, părţi anterioare, spinări, cu sau fără ceafă, sau numai ceafă separată, spinări cu sau fără cotlet, dezosate (2) (3)
Piept, întreg sau tăiat dreptunghiular
Piept, întreg sau tăiat dreptunghiular, fără şorici şi coaste
Părţi tranşate din „mijloc”, cu sau fără şorici sau grăsime, dezosate (4)
(1) Se poate acorda ajutor şi pentru semicarcase prezentate sub formă de bucăţi Wiltshire. adică fără cap, maxilar superior, falcă, picioare, coadă, osânză, rinichi, muşchi file, omoplat, stern, coloana vertebrală, os pelvian şi diafragmă.
(2) Spinările şi ceafa pot avea sau nu şorici, dar stratul de grăsime de pe acestea nu poale depăşi 25 mm grosime.
(3) Cantitatea contractată poate conţine orice combinaţie a produselor menţionate.
(4) Prezentate în acelaşi fel ca şi produsele încadrate la codul NC 0210 19 20.
pentru aprobarea Criteriilor de acordare a licenţei pentru gestionarii fondurilor cinegetice
Având în vedere Referatul de aprobare nr. 153.583/IM din 4 mai 2015 al Direcţiei generale păduri,
ţinând cont de Avizul Consiliului Naţional de Vânătoare nr. 2/2015,
luând în considerare prevederile art. 6 alin. (1) lit. o) din Legea vânătorii şi a protecţiei fondului cinegetic nr. 407/2006, cu modificările şi completările ulterioare,
în temeiul art. 122 alin. (1) din Legea nr. 46/2008 - Codul silvic, cu modificările şi completările ulterioare, şi al art. 13 alin. (4) din Hotărârea Guvernului nr. 38/2015 privind organizarea şi funcţionarea Ministerului Mediului, Apelor şi Pădurilor,
Art. 1. - Se aprobă Criteriile de acordare a licenţei pentru gestionarii fondurilor cinegetice, prevăzute în anexa nr. 1.
Art. 2. - Conducătorul autorităţii publice centrale care răspunde de silvicultură este abilitat să acorde şi să retragă, în condiţiile legii şi ale prezentului ordin, licenţa pentru gestionarii fondurilor cinegetice, denumită în continuare licenţă.
Art. 3. - Modelul cererii pentru acordarea licenţei este prevăzut în anexa nr. 2.
Art. 4. - (1) în situaţia în care se constată că după acordarea licenţei nu mai sunt îndeplinite una sau mai multe dintre condiţiile de licenţiere prevăzute de prezentul ordin, licenţa se retrage dacă nu sunt remediate deficienţele în termen de maximum 30 de zile de la data notificării emise de autoritatea publică centrală care răspunde de silvicultură sau de structura teritorială competentă a acesteia din care face parte agentul constatator.
(2) Prin excepţie de la prevederile alin. (1) se acordă un termen de 120 de zile în situaţia avizării şi dotării gestionarului fondului cinegetic cu armament corespunzător.
(3) Conducătorul structurilor prevăzute la alin. (1) are obligaţia de a comunica gestionarului fondului cinegetic notificarea privind neîndeplinirea criteriilor de licenţiere, în termen de 3 zile lucrătoare de la data constatării.
Art. 5. - Personalul împuternicit din cadrul autorităţii publice centrale care răspunde de silvicultură şi cel din structurile teritoriale subordonate verifică, anterior şi după emiterea licenţei, deţinerea în folosinţă a bunurilor care stau la baza acordării licenţei.
Art. 6. - Modelul licenţei este prevăzut în anexa nr. 3.
Art. 7. - (1) în cazul modificării denumirii sau sediului, gestionarii fondurilor cinegetice care deţin licenţă notifică autoritatea publică centrală care răspunde de silvicultură şi structura teritorială competentă a acesteia.
(2) Notificarea prevăzută la alin. (1) este însoţită de copii, conforme cu originalul, ale documentelor prevăzute de legislaţia în vigoare prin care se atestă modificarea denumirii sau a sediului.
Art. 8. - (1) în situaţia în care exemplarul original al licenţei, atribuit reprezentanţilor legali ai gestionarului fondului cinegetic, este pierdut, furat, distrus sau deteriorat, autoritatea publică centrală care răspunde de silvicultură emite un duplicat în baza solicitării formulate de gestionarul fondului cinegetic.
(2) în situaţia pierderii sau furtului licenţei, solicitarea este însoţită de documente prin care se face dovada publicării într-un cotidian de circulaţie naţională a unui anunţ prin care licenţa respectivă este declarată pierdută sau furată.
(3) în situaţia distrugerii sau deteriorării licenţei, solicitarea este însoţită de declaraţia pe propria răspundere, în original, a organelor de conducere autentificată la notarul public, prin care se declară distrugerea sau deteriorarea acesteia.
Art. 9. - (1) La data intrării în vigoare a prezentului ordin, Ordinul ministrului agriculturii şi dezvoltării rurale nr. 216/2008 privind aprobarea Criteriilor de acordare a licenţei pentru gestionarii fondurilor de vânătoare, publicat în Monitorul Oficial al României, Partea I, nr. 291 din 15 aprilie 2008, cu modificările ulterioare, se abrogă.
(2) Licenţele emise anterior intrării în vigoare a prezentului ordin îşi păstrează valabilitatea.
Art. 1. - Licenţa prevăzută de Legea vânătorii şi a protecţiei fondului cinegetic nr. 407/2006, cu modificările şi completările ulterioare, se acordă persoanelor juridice române şi atestă dreptul acestora de a gestiona fauna de interes cinegetic, conform prevederilor legale în vigoare.
Art. 2. - Licenţa se acordă solicitanţilor care îndeplinesc următoarele criterii:
Art. 3. - Dovedirea de către solicitanţi a îndeplinirii criteriilor prevăzute la art. 2 se face prin depunerea, odată cu cererea de acordare a licenţei, a copiilor conforme cu originalul de pe documentele care atestă îndeplinirea cumulativă a următoarelor condiţii:
e) au o persoană angajată, cu contract individual de muncă pe perioadă nedeterminată pentru coordonarea şi conducerea pe linie tehnică a activităţii de gestionare a faunei cinegetice, cu normă de 8 ore/zi, care îndeplineşte cumulativ următoarele condiţii de specialitate:
(i) este absolventă a unei instituţii de învăţământ superior în care a studiat fauna de interes cinegetic şi managementul acesteia şi deţine permis de vânătoare permanent; sau
(ii) este absolventă a unei unităţi de învăţământ de nivel mediu sau postliceal în care a studiat fauna de interes cinegetic şi managementul acesteia ori absolventă a unei instituţii de învăţământ superior, dar de altă specialitate decât cea prevăzută la pct. (i), deţine permis de vânătoare permanent şi a desfăşurat activităţi în domeniul cinegetic pe o perioadă de minimum 5 ani.
Art. 4. - (1) Prin excepţie de la prevederile art. 3 lit. d), gestionarii care nu gestionează fonduri cinegetice fac dovada deţinerii armamentului pentru pază şi pentru desfăşurarea activităţilor de ocrotire şi selecţie a vânatului în termen de 120 de zile de la data încheierii contractului de gestionare a faunei cinegetice.
(2) Prin excepţie de la prevederile art. 3 lit. e), gestionarii care nu au în gestiune fonduri cinegetice fac dovada angajării persoanei pentru coordonarea şi conducerea pe linie tehnică a activităţii de vânătoare la data încheierii contractului de gestionare a faunei cinegetice.
Denumirea solicitantului;.......................
Numărul şi data înregistrării: ...../...........
Subscrisa, ..................................................................................................., persoană juridică română, reprezentată prin ............................................................................................................., în calitate de .................................. cu sediul în .........................................................................., având ca scop menţionat în statut
...................................................................... solicit prin prezenta eliberarea licenţei, în conformitate cu prevederile Legii vânătorii şi a protecţiei fondului cinegetic nr. 407/2006, cu modificările şi completările ulterioare.
Alăturat anexăm următoarele documente prin care se face dovada îndeplinirii criteriilor de licenţiere prevăzute de Ordinul ministrului mediului, apelor şi pădurilor nr. ................./..........:
Împuternicit,
(autoritatea publică centrală care răspunde de silvicultură)
......................./.................2015
În temeiul prevederilor Legii vânătorii şi a protecţiei fondului cinegetic nr. 407/2006, cu modificările şi completările ulterioare, şi ale Ordinului ministrului mediului, apelor şi pădurilor nr. 1.115/2015 pentru aprobarea Criteriilor de acordare a licenţei pentru gestionarii fondurilor cinegetice,
după analiza documentelor anexate cererii de acordare a licenţei, formulate de ........................................, cu sediul în .................. judeţul .............. înregistrată sub nr. ......... din data ............
acordă prezenta licenţă pentru ................................, cu sediul în ................, judeţul ................., care dă dreptul titularului de a gestiona fauna de interes cinegetic, în condiţiile legii şi ale reglementărilor speciale.
Prezenta licenţă a fost emisă în două exemplare, din care unul pentru emitent, iar celălalt pentru ............................ ambele având aceeaşi valoare juridică.
Bucureşti, ..................